b"\n_START_ARTICLE_\nPresa de Palam\xc3\xb3s\n_START_SECTION_\nPrecedents\n_START_PARAGRAPH_\nDespr\xc3\xa9s de la caiguda deshonrosa de Roses l'any anterior i la desfeta espanyola a la batalla de Torroella, l'ex\xc3\xa8rcit liderat pel Anne Jules de Noailles, duc de Noailles pass\xc3\xa0 al sud del Ter avan\xc3\xa7ant cap a Palam\xc3\xb3s._NEWLINE_L'estiu del 1693 Anne Jules de Noailles havia pres Roses i controlava les places fortes de la Cerdanya (Puigcerd\xc3\xa0), aquesta posici\xc3\xb3 amena\xc3\xa7ava de poder davallar cap al sud Berga i Vic i per l'est des de Roses vers Girona. Tanmateix durant l'estiu del 93 les tropes de Noailles eren delmades per les desercions, les epid\xc3\xa8mies i una eventual cessi\xc3\xb3 de dotze esquadrons per a refor\xc3\xa7ar tropes al front de la Savoia._NEWLINE_Pel b\xc3\xa0ndol espanyol liderat per Alonso P\xc3\xa9rez de Guzm\xc3\xa1n y Sotomayor, duc de Medina-Sid\xc3\xb2nia, durant la campanya de 1693 havia mobilitzat 2.200 infants i cinc trossos de cavalleria cap al Principat i havia repartit les seves forces entre les places de Tarragona, Castellfollit, Palam\xc3\xb3s, Girona i Berga_NEWLINE_El duc de Medina-Sid\xc3\xb2nia va estacionar-se amb les seves tropes a Esponell\xc3\xa0, sortint-ne el 24 de setembre cam\xc3\xad de Camprodon on pretenia prendre Bellver, tanmateix Noailles efectu\xc3\xa0 moviments de tropes per a impedir l'avan\xc3\xa7 de les tropes Aix\xc3\xad l'hivern de 1693 es convert\xc3\xad en una situaci\xc3\xb3 d'impasse en que ambd\xc3\xb3s b\xc3\xa0ndols miraren de refor\xc3\xa7ar les seves posicions. Carles II destitu\xc3\xad duc de Medina Sid\xc3\xb2nia com a virrei de Catalunya per Juan Manuel Fern\xc3\xa1ndez Pacheco-Cabrera de Bobadilla y de Z\xc3\xba\xc3\xb1iga, duc d'Escalona-Villena que reclam\xc3\xa0 incrementar els ter\xc3\xa7os de la Generalitat i del Consell de Cent en dotze companyies m\xc3\xa9s (1.200 soldats) aix\xc3\xad mateix arribaren al Principat ter\xc3\xa7os de Castella, Granada (aquests darrers a Palam\xc3\xb3s per mar) i N\xc3\xa0pols, en total uns 20.000 homes i 5.000 cavalls, que s'incorporaren a les forces hivernants. _NEWLINE_Per la banda francesa Noailles reb\xc3\xa9 entre 15.000 i 30.000 infants i uns 5.000 o 6.000 cavalls segons la font. que passaren al Principat pel pas de la Jonquera, avan\xc3\xa7ant per l'Empord\xc3\xa0 fins a Sant Pere Pescador.\n_START_SECTION_\nSetge franc\xc3\xa8s\n_START_PARAGRAPH_\nEl 30 de maig Noailles, nom\xc3\xa9s tres dies despr\xc3\xa9s de la batalla del Ter, ja havia arribat a establir setge contra Palam\xc3\xb3s. L'endem\xc3\xa0 s'establ\xc3\xad dues bateries (7 canons) al Puig de les Creus per mar s'aproparen 30 naus i 40 galeres que desembarcaren cinc peces d'artilleria i tres morters. Entre els dies 2 i 6 de juny es bombardejaren els murs de la vila fins a obrir una escletxa a les muralles. El dia 7 les tropes franceses efectuaren assalts contra l'escletxa i el portal de Terra obtenint \xc3\xa8xit i prenent la vila i sis-cents presoners. L'endem\xc3\xa0 es comen\xc3\xa7\xc3\xa0 el bombardeig del castell. Despr\xc3\xa9s de dos dies de bombardeig i de l'obertura d'una escletxa el governador de la pla\xc3\xa7a decid\xc3\xad rendir la pla\xc3\xa7a. La guarnici\xc3\xb3 fou feta presonera.\n_START_SECTION_\nSetge espanyol\n_START_PARAGRAPH_\nLa vila i el castell de Palam\xc3\xb3s fou dominada fins al 1695. L'abril d'aquell any Sant Feliu de Gu\xc3\xadxols les tropes franceses (sis-cents homes) abandonen la vila per mar refugiant-se a Palam\xc3\xb3s.Gasta\xc3\xb1aga, el nou virrei de Catalunya la recuper\xc3\xa0 sense necessitat de cap acci\xc3\xb3 armada. L'agost de 1695 Gasta\xc3\xb1aga que preparava l'atac contra la vila negociant l'ajuda de l'almirall Russell, estimava la guarnici\xc3\xb3 de Palam\xc3\xb3s en 10.000 infants i com a m\xc3\xadnim 6.000 cavalls i dragons qualificats._NEWLINE_El 18 d'agost del 1695 arrib\xc3\xa0 l'armada a tenir a tir Palam\xc3\xb3s, l'endem\xc3\xa0 desembarcaren 3.000 soldats anglesos i 1.200 holandesos (dividits en tres regiments) que ocuparen els turons propers entre Palam\xc3\xb3s i Palafrugell des d'on Vend\xc3\xb4me intent\xc3\xa0 fustigar-los infructuosament fins al dia 21 en qu\xc3\xa8 es retiraren cap a Palafrugell. L'endem\xc3\xa0 es comen\xc3\xa7\xc3\xa0 el bombardeig terrestre i mar\xc3\xadtim de Palam\xc3\xb3s, per\xc3\xb2 s'hagu\xc3\xa9 d'interrompre l'endem\xc3\xa0 per la mala mar cosa que tamb\xc3\xa9 imped\xc3\xad un nou desembarcament de tropes. Sembla que les tropes imperials foren retirades pel seu l\xc3\xadder, el landgravi de Hessen-Darmstad, i per tant aixecat de fet el setge hisp\xc3\xa0nic. Sembla que les difer\xc3\xa8ncies entre el landgravi i Gasta\xc3\xb1aga venien d'antic. El primer justific\xc3\xa0 l'aixecament del setge la indefensi\xc3\xb3 de les tropes assetjants davant un possible atac provinent de Palafrugell._NEWLINE_Amb tot les tropes de Gasta\xc3\xb1aga foren replegades cap a Tordera i Llinars. El francesos comen\xc3\xa7aren a destruir la pla\xc3\xa7a de Palam\xc3\xb3s, ja que molt malmesa despr\xc3\xa9s del bombardeig i disposant de la fortalesa portu\xc3\xa0ria de Roses resultava un risc que fos recuperada per les tropes hisp\xc3\xa0niques. Les tropes franceses preferiren concentrar-se en les places de Girona i Roses."